EkBass/fiwiki-20250220-pages-articles huggingface dataset:
Ricardo Quaresma

Ricardo Andrade Quaresma Bernardo (s. 26. syyskuuta 1983 Lissabon) on portugalilainen jalkapalloilija, joka edustaa turkkilaista Beşiktaşia. Quaresman pelipaikka on oikea laitalinkki.Ricardo Quaresma National Football Teams -sivustolla Etniseltä taustaltaan hän on romani. == Seurajoukkueura == Quaresma aloitti ammattilaisuransa vuonna 2001 lissabonilaisen Sportingin riveissä. Vuonna 2003 espanjalainen suurseura Barcelona osti hänet kuuden miljoonan euron siirtosummalla. Quaresma ei kuitenkaan onnistunut tekemään läpimurtoa katalonialaisseurassa ja jo seuraavana vuonna hän palasi takaisin kotimaahansa, Porton riveihin. Vuonna 2008 Quaresma siirtyi italialaiseen Interiin. Sieltä hänet lainattiin englantilaiseen Chelseaan kevätkaudeksi 2009. Quaresma siirtyi turkkilaiseen Beşiktaşiin 7,3 miljoonan euron siirtosummalla kesällä 2010. Tammikuussa 2013 hän siirtyi vapaalla siirrolla Yhdistyneiden arabiemiirikuntien sarjassa pelaavaan Al-Ahliin. Vuotta myöhemmin hän palasi ilmaissiirrolla Portoon. Kesällä 2015 hän siirtyi toistamiseen Beşiktaşiin, siirtosummana oli 1,2 miljoonaa euroa.Ricardo Quaresma Soccerway-sivustolla == Maajoukkueura == Portugalin A-maajoukkueessa Quaresma teki ensiesiintymisensä 10. kesäkuuta 2003 ystävyysottelussa Boliviaa vastaan. Hän kuului joukkueen kokoonpanoon vuosien 2008, 2012 ja 2016 EM- kilpailuissa. Vuoden 2008 turnauksessa Quaresma pelasi kaksi ottelua, mutta vuoden 2012 kisoissa ei päässyt kentälle. Hän pelasi kaikissa seitsemässä ottelussa Portugalin voittaessa Euroopan-mestaruuden 2016. Hän teki voittomaalin neljännesvälieräottelussa Kroatiaa vastaan. == Pelityyli == Quaresma on hyvin samantyylinen pelaaja kuin samaan aikaan Sportingissa pinnalle noussut maanmiehensä Cristiano Ronaldo. Quaresman vahvimpia ominaisuuksia ovat juoksunopeus ja tekniikka. Hänet tunnetaan erityisesti kierteisistä ulkosyrjäpotkuistaan eli tempuista nimeltä trivela. == Saavutukset == Sporting CP: * Primeira Liga: 2001–2002 * Portugalin cup: 2001–2002 * Supertaça Cândido de Oliveira: 2002 Porto: * Intercontinental Cup: 2004 * Primeira Liga (3): 2005–2006, 2006–2007, 2007–2008 * Portugalin cup: 2005–2006 * Supertaça Cândido de Oliveira (2): 2004, 2006 Internazionale: * Mestarien liiga: 2009–2010 * Serie A: 2009–2010 * Italian cup: 2009–2010 Chelsea: * FA Cup: 2008–2009 Beşiktaş: * Turkin Superliiga: 2015–2016, 2016–2017 * Turkin cup: 2010–2011 Al-Ahli: * UAE President's Cup: 2012–2013 Portugali: * Jalkapallon Euroopan-mestaruuskilpailut: 2016 * Jalkapallon alle 17-vuotiaiden Euroopan-mestaruuskilpailut: 2000 == Lähteet == == Aiheesta muualla == Luokka:Portugalilaiset jalkapalloilijat Luokka:Jalkapallon Euroopan mestarit Luokka:Romanitaustaiset henkilöt Luokka:Vuonna 1983 syntyneet Luokka:Elävät henkilöt
EasyJet Switzerland

easyJet Switzerland (IATA: DS, ICAO: EZS, kutsukoodi: Topswiss) on sveitsiläinen halpalentoyhtiö, joka operoi kohteisiin Genevestä ja Basel- Mulhousen lentoasemalta. == Historia == Lentoyhtiö perustettiin 18. toukokuuta 1988 ja se aloitti toimintansa 23. maaliskuuta 1989 nimellä TEA Basle. Maaliskuussa 1998 easyJet osti yhtiöstä 40 %, ja toiminta aloitettiin easyJetin alaisuudessa 1. huhtikuuta 1999. Nykyisin easyJet Switzerlandin omistus jakautuu yksityisten (51 %) ja easyJetin (49 %) kesken. == Kohteet == *Genevestä: **Alicante **Barcelona **Budapest **Madrid **Nizza **Pariisi **Rooma **Belfast **Berliini-Schönefeld **Bordeaux **Bournemouth **Bristol **Bryssel **Lissabon **Liverpool **Lontoo-Gatwick+Stansted+Luton **Malaga **Newcastle **East Midlands **Doncaster-Sheffield **Dortmund **Edinburgh **Glasgow **Porto *Basel-Mulhousesta: **Alicante **Amsterdam **Barcelona **Berliini-Schönefeld **Hampuri **Liverpool **Lissabon **Lontoo-Luton+Stansted **Madrid **Malaga **Napoli **Nizza **Palma de Mallorca **Pariisi **Praha **Rooma **Istanbul == Laivasto == Heinäkuussa 2015: * 13 Airbus A319-100 * 11 Airbus A320-200 == Lähteet == Luokka:Sveitsiläiset lentoyhtiöt Luokka:EasyJet de:EasyJet#Schweiz
Picassokala

Picassokala (Rhinecanthus aculeatus) on säppikaloihin kuuluva kala. == Koko ja ulkonäkö == Picassokala kasvaa noin 30 cm pitkäksi. Sen vartalo on levymäinen, kyljessä huomiota herättäviä kuvioita, joiden vertailusta Pablo Picasson taiteeseen kala on saanut nimensä. Tämän kalan havaijinkielinen nimi on humuhumu-nukunuku-a-pua`a. Kiilasäppikalalla, joka on Havaijin kansalliskala, on sama havaijinkielinen nimi. == Alkuperä == Picassokala elää luonnossa Indopasifisella merialueella. == Käyttäytyminen == Picassokala on lihansyöjä, jonka sanotaan puraisevan mitä vain. Siksi sitä ei voi akvaariossa pitää pienempien kalojen tai selkärangattomien seurassa. Myös akvaarion sisustus on tehtävä järeäksi.Meriakvaarion perustamismanuaali Sillä on erikoinen tapa nukkua kyljellään. Se pystyy uimaan sekä eteen- että taaksepäin liikuttamalla selkä- ja vatsaeviään aaltomaisesti. Jos kala nostetaan pois vedestä, se röhkii kuin sika. == Vesiolot ja ravinto == Picassokala syö lihapitoista ravintoa: matoja, simpukoita, äyriäisiä, kaloja, koralleja ja jopa merisiilejä ”puhaltamalla” ne ensin nurin niin, että pehmeä vatsapuoli on ylöspäin. Picassokala syö myös levää. Sopiva suolapitoisuutta kuvaava meriveden ominaispaino on picassokalalle 1,025. == Lähteet == Luokka:Meriakvaariokalat Luokka:Säppikalat
Richard von Krafft-Ebing

Richard Fridolin Joseph Freiherr Krafft von Festenberg auf Frohnberg, genannt von Ebing (14. elokuuta 1840 Mannheim, Badenin suurherttuakunta, Saksan liitto – 22. joulukuuta 1902 Graz, Itävalta-Unkari) oli itävaltalais-saksalainen psykiatri ja seksologi. Hänet tunnetaan ennen kaikkea tutkimuksista, joissa hän tarkasteli seksuaalisia kohdehäiriöitä. Krafft-Ebing syntyi Mannheimissa, Saksassa vuonna 1840. Hän opiskeli Saksassa sekä Sveitsissä. Krafft-Ebingistä tuli psykiatrian professori Strasbourgissa 32-vuotiaana. Krafft-Ebing julkaisi vuonna 1886 kuuluisan teoksensa Psychopathia Sexualis. Hän otti käyttöön sekä termin sadismi että masokismi, jotka yleensä yhdistyvät sadomasokismiksi. Homoseksuaaleja haastateltuaan Krafft-Ebing tuli siihen tulokseen, ettei heidän seksuaalinen suuntautumisensa ollut perversio eikä mielisairaus. Krafft-Ebingin elinaikana hänen tunnetuimmasta teoksestaan Psychopathia Sexualis julkaistiin 12 painosta. Hän kirjoitti seksuaalisuuden lisäksi muun muassa masennuksesta. Krafft-Ebing oli aatelisarvoltaan vapaaherra. Hän kuoli Grazissa, Itävallassa 62-vuotiaana. == Lähteet == == Aiheesta muualla == Luokka:Itävaltalaiset aateliset Luokka:Itävaltalaiset psykiatrit Luokka:Itävaltalaiset tieteilijät Luokka:Saksalaiset aateliset Luokka:Saksalaiset psykiatrit Luokka:Saksalaiset tieteilijät Luokka:Seksologit Luokka:Vuonna 1840 syntyneet Luokka:Vuonna 1902 kuolleet
Anamneesi (teologia)

Anamneesi tarkoittaa kristillisessä teologiassa pelastustapahtuman nykyistymistä jumalanpalveluksessa. Katolisessa opissa anamneesi on myös muuttumista seuraava osa messussa. Ortodoksisessa jumalanpalveluksessa anamneesi on anaforan kolmas osa. Luokka:Katolinen teologia Luokka:Ortodoksinen teologia
Roksolaanit

Roksolaanit olivat sarmaatteihin lukeutuva kansa, jonka uskotaan olevan läheisimmin sukua alaaneille. Varhaisimmissa lähteissä heidän mainitaan asuvan Donin ja Dneprin välisellä alueella. Ensimmäisellä vuosisadalla eaa. he muuttivat kohti Tonavaa Bărăganin tasangolle nykyisen Romanian alueelle. Ajanlaskun alun tienoilla vaikuttanut kreikkalainen historioitsija Strabon sanoo heidän asuvan vaunuissa, olleen siis nomadeja. Noin vuonna 100 eaa. he hyökkäsivät skyyttalaisen sotapäällikkö Palakuksen tukena Krimille kuninkaansa Tasiuksen johdolla, mutta hyökkäyksen torjui Pontoksen kuningas Mithridates VI:n kenraali Diofantos. Ensimmäisen vuosisadan jaa. puolivälissä roksolaanit hyökkäilivät Tonavan yli Rooman alueelle. Vuosina 68–69 Rooman kolmas legioona tuhosi 9 000 eräälle tällaiselle ryöstöretkelle osallistunutta runsaalla tavaramäärällä kuormitettua roksolaaniratsumiestä. Tacituksen mukaan "ruhtinaiden ja merkittävimpien henkilöiden" käyttämä haarniska oli niin painava, että "vihollisrynnäkössä kaatuneen sotilaan oli vaikeaa päästä taas jaloilleen". Kaksin käsin käytettävästä pitkästä kontos-peitsestä, sarmaattien pääasiallisesta lähitaisteluaseesta, ei juurikaan ollut hyötyä näissä oloissa. Roksolaanit saivat hyvityksen 92, kun he tuhosivat yhdessä daakialaisten kanssa Rooman XXI legioonan. Keisari Trajanuksen Daakian valloituksen aikana roksolaanit asettuivat aluksi daakialaisten puolelle, missä he muodostivat valtaosan ratsuväestä, mutta heidät lyötiin ensimmäisellä sotaretkellä vuosina 101–102. Daakian valtakunnan täydelliseen tuhoon johtaneen Trajanuksen toisen sotaretken aikana 105–106 roksolaanit ilmeisesti pysyttelivät puolueettomina. Daakian provinssin liittäminen Rooman valtakuntaan toi Rooman vallan aivan roksolaanien naapuriin. Keisari Hadrianus vahvistutti ja rakennutti Tonavan varrella useita linnoituksia roksolaanien uhan torjumiseksi. Myös myöhempi keisari Marcus Aurelius taisteli roksolaaneja vastaan Tonavan rantamilla. Vuonna 260 roksolaanit hyökkäsivät roomalaiseen Pannonian provinssiin. Pian tämän jälkeen roksolaaneja alettiin ottaa Rooman armeijan palvelukseen. Muiden sarmaattiheimojen tapaan roksolaanit jäivät hunnien jalkoihin ja katosivat historiasta. Luokka:Muinaiset kansat Luokka:Italian historia Luokka:Rooman viholliset ja liittolaiset
Kiilakylki

Kiilakylki (Trigonostigma heteromorpha) on pieni Kaakkois-Aasiasta kotoisin oleva, rasboroihin kuuluva särkikalalaji. Se on suosittu akvaarioharrastuksen parvikala. == Alkuperä == Luonnonvaraisia kiilakylkiä tavataan Thaimaassa, Malakan niemimaalla, Singaporessa ja Sumatralla. Laji viihtyy vesistöissä joissa on paljon kasvillisuutta. Näin ollen akvaariokin tulisi sisustaa sen mukaisesti. == Ulkonäkö ja sukupuolierot == Kiilakylki on noin 4,5 sentin pituinen. Sen tunnistaa helposti kyljessään olevasta mustasta kiilakuviosta. Sukupuolet erottaa siitä että naaraan kiilakuvion etureunan alaosa on pyöristynyt, koiraan taas terävä. Naaras on myös selvästi pulskempi kuin koiras. ==Kiilakylki akvaariokalana== Kiilakylki on yksi suosituimmista akvaariokaloista, sillä se on melko halpa, helppohoitoinen ja pienen kokonsa takia vähän tilaa vaativa. Siitä on kehitetty myös sinimusta muunnos. === Ravinto === Kiilakylkiä ruokitaan hiutaleilla ja pelleteillä, mieluusti myös elävillä tai pakastetuilla hyönteisillä, sillä ne ovat luonnonvaraisten kiilakylkien pääravintoa. === Käyttäytyminen ja lisääntyminen === Kiilakylki on hyvin sävyisä kala joka sopii hyvin myös aloittelijalle. Se liikkuu luonnossa jopa satojenkin yksilöiden parvissa, joten akvaarioon tulisi hankkia vähintään 6–10 kalaa, sillä kiilakylki on ehdoton parvikala. Tällaiselle 6–10 kpl:n pikkuparvelle riittää jo 60-litrainen allas, mutta näyttävämmän kokoisen parven saa mahtumaan vasta yli 100-litraiseen akvaarioon. Kutupaikaksi sopii noin 15 litran akvaario, joka täytetään vedellä 15–20 cm:n korkeuteen. Veden tulee olla pehmeää, hapahkoa ja puhdasta sekä 25–28 asteen lämpöistä. Pohjalla voi olla puhdasta soraa tai kuturitilä ja jaavansammalta. Lisäksi olisi hyvä olla myös jokunen leveä kasvinlehti, esim. melalehtiä, jotka kiinnitetään pohjaan. Veden ilmastus ei ole tarpeen, ennen kuin poikaset lähtevät uimaan. Kutuakvaarioon pannaan vain yksi kutupari. Kutuaikana kiilakyljet kiinnittävät munansa (joita voi olla jopa 300 kappaletta) vesikasvien lehdille ja varsille. Kutupari on poistettava heti kudun jälkeen ja akvaario peitetään mädin hautumisen ajaksi. Poikaset kuoriutuvat vuorokauden kuluttua. Ne syövät aluksi planktonia ennen kuin siirtyvät hyönteisravintoon. ===Vesiolot=== Kiilakylki viihtyy pehmeässä ja happamassa vedessä, jonka ph:n tulisi olla alle 7. Lämpötilaltaan vesi saisi olla 25–28 astetta, kiilakylki onkin lämpimän veden kala. Viihtyy parhaiten humuspitoisessa vedessä, mutta se ei ole niin välttämätön, kuin esimerkiksi kiilakyljen kääpiömäisellä sukulaisella kääpiörasboralla. Kärsii äkillisistä veden laadun muutoksista. Viljelylaitoksissa kasvatetut yksilöt sopeutuvat paremmin, kuin suoraan luonnosta pyydetyt. == Lähteet == * Faunatar.fi === Viitteet === == Aiheesta muualla == * Luokka:Akvaariokalat Luokka:Seeprakalat
Georgia Byng

Georgia Byng (s. 1966) on brittiläinen kirjailija, joka on kirjoittanut muun muassa Molly Moon -kirjat. Hänen esikoisteoksensa on Molly Moon ja Hervoton hypnoosiseikkailu. Byng on asunut lapsuutensa Hampshiressä. Risingshadow.net (suomeksi) Hän asuu Lontoossa miehensä taiteilija Marc Quinnin ja kolmen lapsensa Tiger Rosen, Lucasin ja Skyn kanssa. == Suomennettuja teoksia == * Molly Moon - Hervoton hypnoosiseikkailu (Molly Moon's Incredible Book of Hypnotism, WSOY 2003) * Molly Moon ja tajuton timanttitemppu (Molly Moon Stops the World, WSOY 2004) * Molly Moon ja arvaamaton aikamatka (Molly Moon's Hypnotic Time Travel Adventure, WSOY 2006) * Molly Moon, Micky Minus ja ajatuskone ( Molly Moon, Micky Minus & the Mind Machine, WSOY 2008) == Lähteet == == Aiheesta muualla == * Kustantajan sivu * Tietoja kirjailijasta * Anna Heinilä: Molly Moon ja tajuton timanttitemppu. Turun sanomat 4.3.2005. Luokka:Brittiläiset fantasiakirjailijat Luokka:Brittiläiset lasten- ja nuortenkirjailijat Luokka:Vuonna 1966 syntyneet Luokka:Elävät henkilöt
Jorginho

Jorginho-nimeä käyttäneitä henkilöitä ovat: * Jorginho, oik. Jorge de Amorim Campos (s. 1964), brasilialainen jalkapalloilija * Jorginho, oik. Jorge Luiz Pereira de Sousa (s. 1977), brasilialainen jalkapalloilija * Jorginho, oik. Jorge Luiz Frello Filho (s. 1991), italialainen jalkapalloilija * Jorginho, oik. Jorge Fernando Barbosa Intima (s. 1995), portugalainen jalkapalloilija * Jorginho, oik. Jorge Augusto da Cunha Gabriel (s. 1974), brasilialainen beachfutispelaaja
Blessed Are the Sick

Blessed Are the Sick on amerikkalaisen Morbid Angel -yhtyeen toinen täyspitkä albumi. Se julkaistiin vuonna 1991 Earache Recordsin kautta. Levyltä on yksi video kappaleesta "Blessed Are the Sick". Kansikuva on Jean Delvillen maalaus Les Trésors de Satan. ==Kappalelista== # # # # # # # # # # # # # ==Kokoonpano== * Trey Azagthoth : Kitarat, koskettimet * Pete Sandoval : Rummut * David Vincent : Basso, Laulu * Richard Brunelle : Kitarat == Lähteet == == Aiheesta muualla == * * Luokka:Vuoden 1991 albumit Luokka:Morbid Angelin albumit
Jiří Pauer

Jiří Pauer (22. helmikuuta 1919 – 21. joulukuuta 2007) oli tšekkiläinen säveltäjä ja kulttuurivaikuttaja, joka toimi Tšekin filharmonisen orkesterin johtajana 1958–1980, Tšekkoslovakian kansallisteatterin oopperan johdossa 1953–1955 ja 1965–1967 sekä eläkeiässä vielä kymmenisen vuotta koko kansallisteatterin johtajana. Pauer opiskeli aluksi luokanopettajaksi ja toimi ammatissa samalla kun opiskeli musiikkia Otakar Šínin ja Alois Hában johdolla Prahan konservatoriossa 1943–1946. Lisäksi hän sai opetusta Pavel Bořkovecilta. Hän ihaili Bohuslav Martinůa ja Benjamin Britteniä ja oli kirjeenvaihdossa Dmitri Šostakovitšin kanssa. Pauer toimi monessa tehtävässä kulttuurihallinnossa. Heti toisen maailmansodan jälkeen hän perusti Prahaan musiikkiopiston ja työskenteli siinä neljä vuotta. Alois Hában vaikutuksesta Jiří Pauer oli jäsenenä uuteen musiikkin keskittyvän Přítomnost-yhdistyksen hallituksessa. Myöhemmin hänestä tuli vasta perustetun Tšekkoslovakian säveltäjäyhdistyksen keulahahmo pitkäksi aikaa. 1950-luvulla hänellä oli tehtäviä maan kulttuuriministeriössä ja yleisradioyhtiössä. Tämän ohella hän myös opetti sävellystä Prahan esittävän taiteen akatemiassa (AMU) vuosina 1965–1990. Pauer sävelsi oopperoita, sinfonioita, konserttoja sekä kamarimusiikkiteoksia. ==Lähteet== Luokka:Tšekkiläiset säveltäjät Luokka:Vuonna 1919 syntyneet Luokka:Vuonna 2007 kuolleet
Zdenko Mikula

Zdenko Mikula (27. marraskuuta 1916 Vyhne – 31. lokakuuta 2012 Bratislava) oli slovakialainen säveltäjä. Hän opiskeli Bratislavan konservatoriossa.http://www.hc.sk/src/skladatel.php?lg=en&oid;=536 Mikulan tuotantoon kuuluu ooppera Žena. Lisäksi hän kirjoitti muun muassa laulu- ja kamarimusiikkia sekä kansanmusiikkisovituksia. == Lähteet == Luokka:Slovakialaiset säveltäjät Luokka:Vuonna 1916 syntyneet Luokka:Vuonna 2012 kuolleet
Houkutusten kiihottava maku

__NOTOC__ Houkutusten kiihottava maku on Ultra Bra -yhtyeen ensimmäinen julkaisu. Levynteko oli palkinto Suomen Demokraattisen Nuorisoliiton poliittisten laulujen kilpailun voitosta. Levy julkaistiin CD-EP-muodossa. EP:stä on otettu kaksi painosta, joista ensimmäisen levy on väriltään vihreä ja toisen oranssi. Levityksestä vastasi Megamania. Kaikki EP:n kappaleet on sisällytetty vuonna 2001 julkaistulle Sinä päivänä kun synnyin -kokoelmalevylle. ==Kappaleet== # # # # # ==Kokoonpano== ===Laulajat=== * Terhi Kokkonen * Petriikka Pohjanheimo * Vilma Melasniemi * Anna Tulusto * Arto Talme * Olli Virtaperko ===Orkesteri=== * Kerkko Koskinen, piano * Joel Melasniemi, kitara * Anssi Sopanen, rummut ja lyömäsoittimet * Kari Leppälä, basso * Mikko Karjalainen, trumpetti * Timo Lassy, tenorisaksofoni == Lähteet == Luokka:Vuoden 1995 EP:t Luokka:Ultra Bran albumit
Viertotie

Viertotie () on kivi- tai sepelipäällysteisen (valta)tien vanha nimitys. Viertoteitä tehtiin vilkkaan liikenteen tai raskaiden kuormien vuoksi. Kantava aluskerros oli kiviä tai karkeaa soraa ja 0,3–0,5 metriä paksu. Päällyste tehtiin pienistä luonnonkivistä tai sepelistä ja tiivistettiin raskaalla jyrällä. ==Nimistössä== Helsinkiin johtaneet suuret valtatiet ovat olleet nimiltään Läntinen viertotie (nyk. Mannerheimintie) ja Itäinen viertotie (nyk. Hämeentie), ruotsinkielisiltä nimiltään Västra Chaussén ja Östra Chaussén. Ne kivettiin 1860-luvulla. Helsingissä on edelleen Etelä-Haagassa katu nimeltä Vanha viertotie. ==Lähteet== Luokka:Tienrakennus
15 (luku)

15 (viisitoista) on luonnollinen luku, jota edeltää luku 14 ja seuraa luku 16. == Matematiikassa == * 15 on toinen pariton yhdistetty luku. * 15 on toinen pariton puolialkuluku. * 15 on vajaa luku. * 15 on kolmioluku, sillä se on kokonaislukujen 1–5 summa. * 15 on kuusikulmioluku. * 15 on keskitetty tetraedriluku. * 15 on alkulukuserkkujen 13 ja 17 keskiarvo. * 15 voidaan muodostaa kolmen peräkkäisen alkuluvun summana: 3+5+7. * 15 kuuluu Bellin lukuihin, koska nelialkioinen joukko voidaan osittaa 15 tavalla. * 15 on onnekas luku (). * 15 on palindromi binäärijärjestelmässä: 1111_2. * 15 on Smithin luku binäärijärjestelmässä: 15 = 1111_2 = 3 \cdot 5 = 11_2 \cdot 101_2. * 15 on pienin positiivinen kokonaisluku, joka voidaan muodostaa kahden neliöluvun erotuksena useammalla kuin yhdellä tavalla: 4^2-1^2 tai 8^2-7^2 (katso kuva). * 15 on pienin vain seitsemästätoista luonnollisesta luvusta, joita ei voida muodostaa alle kahdeksan kuutioluvun summana: 15 = 7 \cdot 1^3 + 2^3.15 Fifteen XV (arkistoitu) * 15 = 4!-3!-2!-1! * ruudun taikaneliön taikavakio on 15 (katso kuva). * Kuutio voidaan jakaa neljällä tasolla enintään 15 osaan. * Luku 7 voidaan muodostaa positiivisten kokonaislukujen summana 15 tavalla, kun lukujen järjestyksellä ei ole merkitystä. * Kokonaislukujen 1–4 tekijöiden summa on 15. * Kolminumeroisia alkulukupalindromeja (esim. 101) on kymmenjärjestelmässä 15 kappaletta. * Arkhimedeen kappaleita on 15, jos peilikuvat lasketaan. == Luonnontieteissä == * Fosforin järjestysluku alkuaineiden jaksollisessa järjestelmässä on 15. * Typpi-15 on typen vakaa isotooppi. * Pii-29 on piin vakaa isotooppi, jonka neutroniluku on 15. * Maapallolla 15 pituusasteen ero vastaa tunnin aikaeroa, koska 24 \cdot 15^{\circ} = 360^{\circ}. * Uranuksen massa on noin 15 Maan massaa. == Muissa yhteyksissä == * McDonnell Douglas F-15 Eagle on amerikkalainen suihkuhävittäjä. * 15-pelissä on 15 numeroitua laattaa. * Valtatie 15 kulkee Kotkan ja Mikkelin välillä. * Eurooppatie E15 kulkee Yhdistyneen kuningaskunnan ja Espanjan välillä. * Englannin kielen pisimmät sanat, joissa ei ole samaa kirjainta kahdesti, ovat 15-kirjaimiset dermatoglyphics ja uncopyrightable. * James Buchanan oli Yhdysvaltojen 15. presidentti. * Vartti(tunti) tarkoittaa 15 minuuttia. * Rikosoikeudellinen vastuu alkaa Suomessa 15 vuoden iässä.Rikosoikeudellinen vastuu (arkistoitu) == Lähteet == == Aiheesta muualla == Luokka:Luonnolliset luvut
Irma Grese

Irmgard Ilse Ida Grese (7. lokakuuta 1923 Wrechen, Weimarin tasavalta – 13. joulukuuta 1945 Hameln, Saksan miehitysvyöhyke) toimi keskitysleirivartijana Ravensbrückissä, Auschwitzissa ja Bergen-Belsenissä toisen maailmansodan aikana, vuosina 1942–1945. Grese tunnettiin poikkeuksellisen julmasta ja perverssistä käytöksestään, minkä takia hän on jäänyt historiaan natsi-Saksan pahamaineisimpiin kuuluvana naispuolisena sotarikollisena. Kerrotaan, että Grese ei ollut juurikaan kiinnostunut miehistä, mutta hän pakotti vankileirillä naispuoliset vangit tekemään toisilleen sadomasokistisia rituaaleja, joita hän itse katsoi vierestä. Grese teloitettiin hirttämällä Hamelnissa yhdessä Bergen-Belsenin komendantin Josef Kramerin kanssa. Hänen pyövelinään toimi Albert Pierrepoint. Hänen viimeinen sanansa oli Schnell! (”Vauhtia!”) Grese oli kuollessaan 22-vuotias ja koko 1900-luvun nuorin Ison- Britannian lakien mukaan teloitettu nainen. == Tausta == Grese syntyi Mecklenburgin osavaltiossa lähellä Pasewalkia. Hän oli perheen viidestä lapsesta kolmas, ja hänellä oli kaksi sisarta ja kaksi veljeä. Isä Alfred Grese oli maitomies ja Saksan kansallissosialistisen työväenpuolueen jäsen vuodesta 1937. Äiti Berta Grese ajautui itsemurhaan vuonna 1936 saatuaan tietää, että hänen miehensä oli pettänyt häntä paikallisen pubinomistajan tyttären kanssa. Historioitsija Peter Vronskyn arvelujen mukaan Alfred Grese meni uusiin naimisiin vuonna 1939. Gresen sisko, Helene Grese, kertoi siskonsa oikeudenkäynnissä, että Irma ei koskaan koulussa uskaltanut liittyä tyttöjen välisiin tappeluihin vaan sen sijaan pakeni. Grese keskeytti koulun vuonna 1938 ollessaan 14-vuotias. Päätökseen vaikutti luultavasti tytön sopimattomuus kouluun, kiusaaminen ja Gresen fanaattinen kiinnostus Saksan tyttöliittoon, jota hänen isänsä ei kuitenkaan hyväksynyt. Grese työskenteli muiden töiden ohella kaksi vuotta apulaissairaanhoitajana SS:n parantolassa ja etsi sairaanhoitajan harjoittelupaikkaa siinä kuitenkaan onnistumatta. == Lähteet == == Aiheesta muualla == * Die Angeklagte Irma Grese Luokka:Holokaustin toteuttamiseen osallistuneet Luokka:Saksalaiset teloitetut Luokka:Sotarikoksista teloitetut Luokka:SS-naisavustajat Luokka:Vuonna 1923 syntyneet Luokka:Vuonna 1945 kuolleet Luokka:Seulonnan keskeiset artikkelit
Corleone

Corleone (sisiliaksi Cunigghiuni) on noin 11 000 asukkaan kaupunki Sisiliassa Palermon metropolikaupungissa. ==Historia== Kaupunki on peräisin jo arabien valtakaudelta ennen 1000-lukua. Kaupungin nimi tunnetaan muodossa Qurliyūn arabiankielisissä 900-luvun lähteissä.Encyclopedia Britannica: Corleone (Italy) Kaupungin tunnetuin nähtävyys on Chiesa Madre -kirkko, jonka rakentaminen aloitettiin 1300-luvulla. Corleonessa on myös 1000- ja 1100-lukujen välillä rakennettu vartiotorni. Corleone on 1960-luvulta lähtien tullut tunnetuksi mafian vuoksi. Eräät corleonalaiset mafiaperheet nousivat 1980-luvun alun ns. toisessa mafiasodassa palermolaisten perheiden tilalle mafian vaikutusvaltaisimmiksi perheiksi. Tunnettuja corleonelaisia mafiosoja ovat muiden muassa Salvatore Riina ja Bernardo Provenzano. Mafiamaineen vuoksi on ehdotettu, että kaupunki ottaisi takaisin vuosisatoja sitten käytetyn nimen ”Cuor di Leone” (Leijonan sydän).http://news.bbc.co.uk/2/hi/europe/3240802.stm ==Fiktiossa== Corleone esiintyy Kummisetä-elokuvissa ja -romaaneissa mafiaperheen nimenä ja alkuperäkaupunkina. Elokuvassa mafiaperheen päämies Vito Corleone saa sekaannuksen vuoksi nimensä kotikylänsä mukaan. Mario Puzon Kummisetä-romaanin mukaan kyse on tietoisesta kotiseutumuiston vaalimisesta: ”Uudessa kotimaassaan hän muutti nimensä Corleoneksi säilyttääkseen edes jonkin siteen kotikyläänsä. Tämä oli yksi niistä harvoista tunteellisista eleistä, joita hän milloinkaan harrasti.” ==Lähteet== Luokka:Sisilian kaupungit Luokka:Palermon metropolikaupungin kunnat
Ooststellingwerf

Ooststellingwerf on kunta Friisinmaan provinssissa, Alankomaissa. Pinta-alaa kunnalla on 226,08 neliökilometriä, josta vettä on 1,7 km². Asukkaita kunnassa on 26 355 (1.2.2008). Kunta on yksi niistä Friisinmaan kunnista, joissa ei puhuta friisiä; sen sijaan siellä puhutaan stellingwerfsia. == Asutuskeskukset == Asukasluvut 1. tammikuuta 2008: Hollanninkielinen nimi Stellingwerfsinkielinen nimi Friisinkielinen nimi Asukasluku Oosterwolde Oosterwoolde Easterwâld 9 998 Appelscha Appelsche Appelskea 5 068 Haulerwijk Haulerwiek Haulerwyk 3 279 Donkerbroek Donkerbroek Donkerbroek 1 893 Oldeberkoop Berkoop Âldeberkeap 1 560 Makkinga Makkinge Makkingea 1 023 Waskemeer Waskemeer Waskemar 880 Elsloo Else Elslo 643 Haule De Haule De Haule 629 Fochteloo De Fochtel De Fochtel 429 Ravenswoud Raevenswoold Ravenswâld 415 Langedijke Langedieke Langedike 299 Nijeberkoop Ni'jberkoop Nijeberkeap 283 Lähde: Ooststellingwerfin kunnan nettisivut == Asukasluvun kehitys == 2003 2004 2005 2006 2008 26 760 26 683 26 491 26 125 26 399 == Aiheesta muualla == *Virallinen kotisivu Luokka:Friisinmaan kunnat
Pirkan Hölkkä

Pirkan Hölkkä on syksyisin Valkeakoskelta Tampereelle juostava tai käveltävä kaikille avoin tapahtuma. Hölkän järjestävät Tampereen Taivaltajat ja Valkeakosken Retkeilijät. Lähtö tapahtuu joka vuosi lokakuun ensimmäisenä sunnuntaina yhteislähtönä klo 10.00 Valkeakosken Tehtaan kentältä. Maali on Tampereen aikuiskoulutuskeskuksen pihassa Nirvan kaupunginosassa. Matkan pituus on 33 kilometriä. Reitti on vaihtelevasti katuosuutta, pururatoja, metsäteitä ja -polkuja. Asfaltin osuus reitillä on vain noin viisi kilometriä. Järjestäjien tavoitteena on ollut sisällyttää reitille mahdollisimman paljon metsäpolkuja ja pikkuteitä, jotta syksyinen luonto tulisi lähelle hölkkään osallistujia. Vuoden 2017 Pirkan Hölkkä oli sen historian 48. Hölkkä on juostu joka vuosi vuodesta 1970, joten Pirkan Hölkkä on Suomen vanhimpia kaikelle kansalle suunnattuja juoksutapahtumia. Keskimääräinen osanottajamäärä on hieman yli 1 700\. Vuonna 2017 maaliviivan ylitti 1 295 kuntoilijaa. Pirkan Hölkässä on seitsemän sarjaa: naiset (N), miehet (M), ikämiehet (M40), veteraanit (M50), kävelijät ja sauvakävelijät, naiset (N45) ja superveteraanit (M60). Vuoden 2007 Hölkässä oli mukana 18 hölkkääjää, jotka ovat osallistuneet kaikkiin Hölkän historian hölkkiin. Kilpasarjojen voittajille luovutetaan pokaalit. Lisäksi on muita pienempiä palkintoja. Pirkan Hölkkä on osa Pirkan Kierrosta. Pirkan Kierroksen muut osatapahtumat ovat Pirkan Hiihto (90 km), Pirkan Pyöräily (220 km, 134 km) ja Pirkan Soutu (33 km, 17,5 km). ==Katso myös== * Pirkan Hiihto * Pirkan Pyöräily * Pirkan Soutu ==Aiheesta muualla== * Pirkan Kierros * Pirkan Hölkkä Luokka:Suomen yleisurheilukilpailut Luokka:Valkeakosken urheilutapahtumat Luokka:Tampereen urheilutapahtumat
Julia Bell (kirjailija)

Julia Bell (s. 1971 Bristol, Yhdistynyt kuningaskunta) on brittiläinen kirjailija. Hän varttui Walesissa ja opiskeli englannin kieltä Birminghamin yliopistossa. == Työt == Bell on opettajana (Senior Lecturer) Birkbeck Collegessa jossa hän opettaa luovaa kirjoittamista. Hän on kirjoittanut kolme romaania ja oppaan luovaan kirjoittamiseen. Hänen esikoisromaaninsa oli vuonna 2002 julkaistu bulimiaa käsittelevä nuortenkirja Ahmatti (), joka ilmestyi seuraavana vuonna suomeksi Sirpa Kähkösen käännöksenä Otavalta. Teos on käännetty myös muun muassa ranskaksi ja thaiksi. Ahmatin jälkeen Bellin seuraava romaani oli ihmiskauppaa ja seksiorjuutta käsittelevä Dirty Work (2007). Romaani kertoo lapsista joita käytetään hyväksi seksityöläisinä. == Tuotanto == === Suomeksi julkaistut teokset === * === Englanniksi julkaistut teokset === * * * * == Lähteet == == Aiheesta muualla == * * * Luokka:Brittiläiset kirjailijat Luokka:Vuonna 1971 syntyneet Luokka:Elävät henkilöt
Julia Bell

Julia Bell voi tarkoittaa seuraavia: * Julia Bell (1879–1979), brittiläinen geneetikko * Julia Bell (s. 1971), brittiläinen kirjailija.
Paikkoi ja pleisei

Paikkoi ja pleisei on suomalaisen Freud Marx Engels & Jung -yhtyeen yhdeksäs studioalbumi. Se julkaistiin vuonna 2002. "Nurkkapöytä" -kappaleessa vierailivat näyttelijät Jussi Lampi, Tapio Liinoja ja Puntti Valtonen. == Kappaleet == # # # # # # # # # # # # # # Luokka:Vuoden 2002 albumit Luokka:Freud Marx Engels & Jungin albumit Luokka:Olli Haaviston tuottamat albumit
Huulirihmakala

Huulirihmakala (Colisa labiosa vanh. C. labiosus ja Trichogaster labiosus) on rihmakaloihin kuuluva aasialainen kala. Se on helppohoitoinen ja komean värinen akvaariokala. == Alkuperä == Huulirihmakalaa tavataan luonnonvaraisena Myanmarin alueelta jokivedestä. == Ulkonäkö == Huulirihmakala kasvaa noin 10 cm:n pituiseksi. Koiras on sinertävien ja punertavien raitojen kirjavoima, naaras himmeämpi. Koiraan rinta tummuu kutuaikana. Kalasta on jalostettu myös oranssinsävyinen muoto, jota kutsutaan appelsiinirihmakalaksi.Huulirihmakala Faunatar == Ravinto == Huulirihmakalaa voidaan ruokkia akvaariossa hiutaleilla ja pelleteillä. Myös elävää tai pakastettua hyönteisravintoa olisi hyvä tarjota, sillä se syö luonnossa pääasiassa pinnalla kelluvia hyönteisiä sekä vesihyönteisten toukkia. == Käyttäytyminen ja lisääntyminen == Huulirihmakala on reviirikala ja varsinkin koiraat voivat olla aggressiivisia lajitovereilleen, mutta eivät muille kaloille. Huulirihmakala viihtyy yksin mutta jos tilaa riittää, sopiva yhdistelmä on koiras ja kaksi naarasta. Kahdelle tai useammalle yksilölle pitää varata tilaa ainakin 150 litraa, mutta yhtä yksilöä voi jo pitää 100-litraisessa akvaariossa. Kutuaikana koiras rakentaa pinnalle vesikasvien lomaan vaahtopesän johon munat lasketaan. Koiras vahtii pesää poikasten kuoriutumiseen asti ja käy jopa puolisonsa kimppuun armotta jos tämä tulee lähelle. Siksi kudetusta varten tarvitaan erityinen viljelyakvaario. Vastakuoriutuneet poikaset syövät planktonia ja akvaariossa niitä voi ruokkia likoeläimillä. == Lähteet == Luokka:Akvaariokalat Luokka:Rihmakalat
Pallivahan koulu

Pallivahan koulu on Turussa sijaitseva alakoulu, jossa on luokat ensimmäisestä luokasta kuudenteen luokkaan. Se sijaitsee Pallivahassa, lähellä Kaerlaa ja Runosmäkeä, Paltankadulla. Koulun rehtorina toimii Leif Grönroos. Kärsämäen koulu yhdistettiin Pallivahan koulun kanssa hallinnollisesti vuoden 2007 syyslukukauden alussa. Koulu toimi aluksi Kärsämäen koulun lisärakennuksena. Koska Kärsämäen koulun tontti oli liian ahdas suunnitteilla olleelle uudisrakennukselle, ehdotettiin koulurakennuksen rakentamista Pallivahan mäelle. Koulun rakentaminen aloitettiin vuonna 1958, ja se valmistui syyskuussa 1959. Sen ovat suunnitelleet kaupunginarkkitehti Abel Sandelin ja piirtäjä-suunnittelija Raija Lundsten. Koulussa oli syyslukukauden 2007 alkaessa 239 oppilasta (joista Kärsämäessä 44) ja 13 opettajaa (joista Kärsämäessä 2). Koulurakennuksessa toimi ennen hammaslääkäri, mutta kun Runosmäkeen rakennettiin sosiaali- ja terveyskeskus, poistui hammaslääkäri koulun yhteydestä. ==Lähteet== == Aiheesta muualla == * Pallivahan koulun verkkosivut Luokka:Turun peruskoulut Luokka:Turun rakennukset ja rakennelmat
Kertomus sokeudesta

Kertomus sokeudesta (alkuteos: Ensaio sobre a cegueira) on Nobel-palkitun portugalilaisen kirjailija José Saramagon (1922–2010) kuuluisimpia romaaneja. Kertomus sokeudesta ilmestyi portugaliksi nimellä Ensaio sobre a cegueira ("Essee sokeudesta") vuonna 1995. Suomeksi teos ilmestyi Erkki Kirjalaisen kääntämänä vuonna 1997. Teoksessa esiintyvä sokeus nähdään yleensä allegoriana, minkä myös kirjailija itse on myöntänyt. Fernando Meirelles on ohjannut kirjan pohjalta elokuvan Blindness vuonna 2008. ==Juoni== Romaani käsittelee nimeämätöntä aluetta, jonka asukkaiden keskuuteen leviää sokeus. Sokeutuneilla ei ole silmissään mitään näkyviä vaurioita, mutta he näkevät vain pelkkää valkoista. Hallitus alkaa nimittää syyltään tuntematonta sairautta ”valkotaudiksi” tai ”valkosokeudeksi”. Omituinen ilmiö saa näkevät paniikkiin, ja he ryhtyvät taistelemaan epidemiaa vastaan. Sokeat ja tartunnankantajiksi epäillyt eristetään epäinhimillisiin oloihin vanhan mielisairaalan tiloihin. Kirjassa jätetään epäselväksi, koskettaako epidemia vain tiettyä kaupunkia tai valtiota vai onko se koko maailmaan leviävä pandemia. Kirjan henkilöt ovat nimettömiä. Heihin viitataan lähinnä kuvailevilla ilmaisuilla, kuten ”tummalasinen tyttö”, ”lääkärin vaimo”, ”ensimmäinen sokea”, ”kierosilmäinen pikkupoika”, ”mustalappuinen vanha mies” ja ”autovaras”. Sokeus ei tuntemattomaksi jätetystä syystä tartu silmälääkärin vaimoon alun alkaenkaan. Hän on ainoa, joka joutuu näkemään maailmassa epidemian seurauksena kehittyneet epämiellyttävät muutokset. Kirjan tapahtumat kuitenkin päättyvät parhain päin: näkökykynsä palaamisen huomaa ensimmäiseksi ensimmäinen sokea, myöhemmin yöllä tummalasinen tyttö, aamun valjetessa silmälääkäri ja lopulta myös muut kansalaiset. == Lähteet == ==Aiheesta muualla== * Vaismaa, Riitta: Tyhjän kulissit: Vallan synkkä anatomia Maailmankirjat. Luokka:José Saramagon teokset Luokka:Vuoden 1995 kirjat
Konjunktio (kielitiede)

Konjunktiot, eli sidesanat, ovat partikkelien sanaluokkaan kuuluvia sanoja, joilla yhdistetään virkkeen eri lauseita toisiinsa. Niillä yhdistetään myös samanlaisia lauseenjäseniä. Suomen kielen konjunktiot jaetaan neljään ryhmään niiden lauseopillisen funktion mukaan: * adverbiaali- eli alistuskonjunktiot :: että, jotta, koska, kun, jos, vaikka, kunnes, mikäli * rinnastuskonjunktiot :: eli; ja; joko – tai; kuin – myös; mutta; niin – kuin (aikaisemmin niinkuin); -kin; myös; sekä; sekä – että; sun; tai; vaan; vai; ynnä; saati. :::Lisäksi suomen rinnastuskonjunktioihin kuuluu liitepartikkeli -kä, joka esiintyy kieltosanoihin liittyneenä (eikä, äläkä) * yleiskonjunktio :: että (merkityksestä riippuen voi olla myös adverbiaalikonjunktio) * vertailukonjunktio :: kuin (vertailukäytössä, esimerkiksi suurempi kuin) == Lähteet == Luokka:Partikkelit Luokka:Seulonnan keskeiset artikkelit
Sattuipa hassusti matkalla Forumiin...

Sattuipa hassusti matkalla Forumiin... on suomalaisen Freud Marx Engels & Jung -yhtyeen akustinen live-albumi vuodelta 2004. Albumin kappaleet on äänitetty kahdelta yhtyeen keikalta Semifinalissa 5.–6. elokuuta 2003. Äänittäjinä toimivat Janne Haavisto ja JP Mönkkönen, miksaajana Olli Haavisto. == Kappaleet == # # # # # # # # # # # # # # # # # # # Luokka:Vuoden 2004 konserttitallenteet Luokka:Freud Marx Engels & Jungin albumit
Free-Will

Free-Will on itsenäinen japanilainen levy-yhtiö, joka on perustettu vuonna 1986. Levy-yhtiön alaisuudessa on useita visual kei -teemaisia yhtyeitä. ==Osastot== Free-Will hallitsee useita osastoja, joista jotkin ovat pelkästään yhtä yhtyettä tai tarkoitusta varten. Esimerkiksi Firewall Div. pelkästään käsittelee tuotantoa, joka on julkaistu yhteistyössä Sony Musicin kanssa. * Firewall Div. – baroque, Dir en grey * Ism – kannivalism * Lizard – kagerou * PS Company – alice nine., the GazettE, Kagrra,, Kra, SuG, SCREW * S'Cube – Eile de Mu, Puppet Mammy, Ruvie ==Free-Will:n alaiset yhtyeet== * RENTRER EN SOI * bis ==Aiheesta muualla== *Free-Will Japan *Free-Will Europe *Free-Will America *PS Company *S'Cube Luokka:Japanilaiset levy-yhtiöt
James Phelps

James Andrew Eric Phelps (s. 25. helmikuuta 1986, Birmingham) on englantilainen näyttelijä, joka tunnetaan parhaiten roolistaan Harry Potter -elokuvien Fred Weasleynä. Hän on vain 13 minuuttia nuorempi kuin identtinen kaksoisveljensä Oliver Phelps, joka niin ikään näyttelee Fred Weasleyn kaksoisveljeä George Weasleyä. Usein heidät tunnetaankin yksinkertaisesti Phelpsin veljeksinä. ==Lapsuus== James Phelps syntyi Sutton Coldfieldissä, Birminghamin kaupungissa Ländi-Midlandsin alueella Englannissa. Hän ja kaksoisveli Oliver ovat Susan (o.s. Spare) ja Martyn Phelpsin ainoat lapset. James kävi ala-asteensa Little Sutton Schoolissa ja yläasteensa The Arthur Terry Schoolissa. Koulunkäynnin hän lopetti vuonna 2004. Nuorempana hänellä ja Oliverilla oli tapana vaihtaa nimiään kiusatakseen opettajia ja koulutovereita, aivan kuten heidän näyttelemillään Weasleyn veljeksilläkin. Myös perhe, ystävät ja elokuvahenkilökunta tuntee heidät pilailijoina, jotka toisinaan vaihtoivat nimiä jopa harjoitusten aikana. ==Ura== James oli osoittanut kiinnostusta näyttelemiseen jo hyvin varhaisella iällä esiintyessään koulujensa draamaproduktioissa. Hänen ensimmäinen elokuvaroolinsa oli kuitenkin Fred Weasley elokuvassa Harry Potter ja viisasten kivi vuonna 2001. Hän oli tuolloin 14-vuotias. Phelpsin veljekset ovat kertoneet, että kun heidät valinnut roolittaja oli soittanut heidän kotiinsa ja kysynyt leikillään Weasleyn veljeksiä, heidän äitinsä oli vahingossa sanonut soittajan vain valinneen väärän numeron. Kun he lisäksi ilmoittivat saaduista rooleista ystävilleen, kukaan ei uskonut heitä ennen kuin he joutuivat värjäämään hiuksensa punaisiksi elokuvaa varten. Harry Potter -ryhmästä parhaiksi ystävikseen veljekset ovat nimenneet Devon Murrayn, Rupert Grintin ja Matthew Lewisin. Lisäksi James on työskennellyt juoksupoikana paitsi Harry Potter -elokuvissa, myös muun muassa Da Vinci -koodissa. ==Yksityiselämä== Veljensä tavoin James harrastaa golfia. Hän myös kuuntelee rockmusiikkia, pelaa videopelejä ja näyttelee. Veljekset tukevat kilpailevia Birminghamin jalkapalloseuroja; Oliver Aston Villaa edesmenneen isoisänsä jalanjäljissä ja James Birmingham Cityä isänsä rinnalla. Veljekset tunnettaankin innokkaina musiikin ja urheilun ystävinä, ja heitä näkee usein erilaisissa tapahtumissa tukemassa suosikkejaan. James ja Oliver ovat myös istuttaneet puita Leicestershiren kansallismetsään. He halusivat istuttaa uudelleen puut, joista valmistettiin luudanvarsia Harry Potter -elokuvien kuvauksiin. ==Filmografia== *Harry Potter ja viisasten kivi (2001) *Harry Potter ja salaisuuksien kammio (2002) *Harry Potter ja Azkabanin vanki (2004) *Harry Potter ja liekehtivä pikari (2005) *Harry Potter ja Feeniksin kilta (2007) *Harry Potter ja puoliverinen prinssi (2009) *Harry Potter ja kuoleman varjelukset, osa 1 (2010) *Harry Potter ja kuoleman varjelukset, osa 2 (2011) *Last Night in Soho (2021) ==Aiheesta muualla== * Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Oliver Phelps

Oliver Martyn John Phelps (s. 25. helmikuuta 1986, Birmingham) on englantilainen näyttelijä, joka tunnetaan parhaiten roolistaan Harry Potter -elokuvien George Weasleynä. Hän on vain 13 minuuttia vanhempi kuin identtinen kaksoisveljensä James Phelps, joka niin ikään näyttelee George Weasleyn kaksoisveljeä Fred Weasleyä. Usein heidät tunnetaankin yksinkertaisesti Phelpsin veljeksinä. ==Lapsuus== Oliver Phelps syntyi Sutton Coldfieldissä, Birminghamin kaupungissa Länsi-Midlandsin alueella Englannissa. Hän ja kaksoisveli James ovat Susan (o.s. Spare) ja Martyn Phelpsin ainoat lapset. Oliver kävi ala-asteensa Little Sutton Schoolissa ja yläasteensa The Arthur Terry Schoolissa. Koulunkäynnin hän lopetti vuonna 2004. Nuorempana hänellä ja Jamesilla oli tapana vaihtaa nimiään kiusatakseen opettajia ja koulutovereita, aivan kuten heidän näyttelemillään Weasleyn veljeksilläkin. Myös perhe, ystävät ja elokuvahenkilökunta tuntee heidät pilailijoina, jotka toisinaan vaihtoivat nimiä jopa harjoitusten aikana. ==Ura== Oliver oli osoittanut kiinnostusta näyttelemiseen jo hyvin varhaisella iällä esiintyessään koulujensa draamaproduktioissa. Hänen ensimmäinen elokuvaroolinsa oli kuitenkin George Weasley elokuvassa Harry Potter ja viisasten kivi vuonna 2001. Hän oli tuolloin 14-vuotias. Phelpsin veljekset ovat kertoneet, että kun roolittaja oli soittanut heidän kotiinsa ja kysynyt Weasleyn veljeksiä, heidän äitinsä oli vahingossa sanonut soittajan vain valinneen väärän numeron. Kun he lisäksi ilmoittivat saaduista rooleista ystävilleen, kukaan ei uskonut heitä ennen kuin he joutuivat värjäämään hiuksensa punaisiksi elokuvaa varten. Harry Potter -ryhmästä parhaisiksi ystävikseen veljekset ovat nimenneet Devon Murrayn, Rupert Grintin ja Matthew Lewisin. ==Yksityiselämä== Veljensä tavoin Oliver harrastaa golfia ja haluaisikin kehittyä siinä ammattilaiseksi. Hän myös kuuntelee rockmusiikkia, pelaa videopelejä ja näyttelee. Veljekset tukevat kilpailevia Birminghamin jalkapalloseuroja; Oliver Aston Villaa edesmenneen isoisänsä jalanjäljissä ja James Birmingham Cityä isänsä rinnalla. Veljekset tunnettaankin innokkaina musiikin ja urheilun ystävinä, ja heitä näkee usein erilaisissa tapahtumissa tukemassa suosikkejaan. James ja Oliver ovat myös istuttaneet puita Leicestershiren kansallismetsään. He halusivat istuttaa uudelleen puut, joista valmistettiin luudanvarsia Harry Potter -elokuvien kuvauksiin. ==Filmografia== *Harry Potter ja viisasten kivi (2001) *Harry Potter ja salaisuuksien kammio (2002) *Harry Potter ja Azkabanin vanki (2004) *Harry Potter ja liekehtivä pikari (2005) *Harry Potter ja Feeniksin kilta (2007) *Harry Potter ja puoliverinen prinssi (2009) *Harry Potter ja kuoleman varjelukset, osa 1 (2010) *Harry Potter ja kuoleman varjelukset, osa 2 (2011) ==Aiheesta muualla== * Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Ehrensvärdin hauta

thumb|Augustin Ehrensvärdin hauta. Ehrensvärdin hauta on Suomenlinnan perustajan Augustin Ehrensvärdin viimeinen leposija ja hautamuistomerkki Suomenlinnan Susisaaren Linnanpihalla. Ehrensvärd haudattiin linnanpihalle vuonna 1783, mutta muistomerkki sai nykyisen asunsa vasta vuoden 1805 tienoilla. Ehrensvärdin kuoltua vuonna 1772 kuningas Kustaa III määräsi, että tämä on haudattava Viaporin linnanpihalle luomansa linnoituksen sydämeen. Hautaholvin rakennustyöt veivät yksitoista vuotta, jona aikana Ehrensvärd lepäsi tilapäishaudassa Ulrika Eleonoran kirkon hautausmaalla Helsingissä. Ehrensvärdin arkku siirrettiin Suomenlinnaan ja laskettiin linnanpihan hautaholviin 5. heinäkuuta 1783 juhlallisessa tilaisuudessa kuninkaan läsnä ollessa. == Muistomerkki == Kustaa III luonnosteli omakätisesti Ehrensvärdin hautamuistomerkin. Luonnoksen viimeisteli Ehrensvärdin poika Carl August Ehrensvärd ja sen toteutti Ruotsin kuuluisin kuvanveistäjä Johan Tobias Sergel. Muistomerkin pronssikoristeisiin käytetty metalli sulatettiin Ruotsinsalmen toisessa meritaistelussa 1790 saaliiksi saaduista venäläisistä kanuunoista. Lopullisesti muistomerkki valmistui vasta vuoden 1805 tienoilla. Ehrensvärdin hautamuistomerkin jalusta on tehty graniitista. Muistomerkki koostuu pitkästä, suorakaiteen muotoisesta graniittipaadesta, jonka molemmissa päissä on pronssista valettu laivankeula. Paaden päällä lepäävät niin ikään pronssista valetut kilpi, miekka, kypärä ja serafiimiritarikunnan ketju. Muistomerkin etelä- ja pohjoissivuilla on kaiverretut muistokirjoitukset: Vaikka muistomerkissä ei ole henkilökuvaa, sen klassismi muistuttaa kuitenkin aikansa eurooppalaisten sotasankarien muistomerkkien konventioita. == Lähteet == Luokka:Suomen haudat ja hautamuistomerkit Luokka:Helsingin patsaat ja veistokset Luokka:Suomenlinna
Prototaksiitit

Prototaksiitit (Prototaxites) olivat suurikokoisten sienten suku, joka eli siluuri- ja devonikaudella noin 420–387 miljoonaa vuotta sitten. Sienten pylväsmäiset rungot saattoivat olla jopa metrin levyisiä ja 8 metrin pituisia. Ensimmäiset prototaksiittifossiilit löysi kanadalainen geologi John William Dawson vuonna 1859. Fossiilien luokittelusta keskusteltiin lähes 150 vuotta, ja niiden arveltiin olevan havupuita, jäkäliä, sieniä tai leviä. Suvun ehdotettiin ensimmäisen kerran kuuluvan sieniin vuonna 1919. Vuonna 2001 Smithsonian-instituutin luonnonhistoriallisen museon tutkija Francis Hueber julkaisi 20 vuoden tutkimuksen jälkeen artikkelin, jossa hän päätyi siihen tulokseen, että Prototaxites oli morfologiansa perusteella sieni. Chicagon yliopiston C. Kevin Boycen ja hänen tutkijaryhmänsä isotooppianalyysit vahvistivat vuonna 2007, että prototaksiitit olivat jättiläissieniä. Toisaalta vahvistus on hieman kyseenalaistettu vuonna 2010, koska Hobbie ja Boyce eivät rihmamaisen putkimaisen kerroksellisen rakenteen lisäksi katso löytyneen itiöitä tai muuta nimen omaan sieniin viittaavaa. ==Lähteet== ==Aiheesta muualla== *Tiede: Mysteerifossiili paljastui sieneksi *New Scientist: Mystery prehistoric fossil verified as giant fungus *Prototaxites, a huge, 400 million years old, fungus? Or an enormous lichen? Luokka:Esihistorialliset sienet
Hannah Nydahl

Hannah Nydahl (17. huhtikuuta 1946 Kööpenhamina – 1. huhtikuuta 2007 Kööpenhamina) oli lama Ole Nydahlin vaimo, joka toimi Tiibetin buddhalaisen karma-kagyü-koulukunnan opettajana ja tulkkina. Kuherruskuukaudellaan vuonna 1969 Himalajalla Ole Nydahlista ja hänen vaimostaan Hannah Nydahlista tuli H.P. 16. Gyalwa Karmapan Rangjung Rigpe Dorjen ensimmäiset länsimaalaiset oppilaat. Kolmen vuoden intensiivisen meditaatio- ja opiskelujakson jälkeen 16. Karmapa pyysi Nydahleja perustamaan meditaatiokeskuksia hänen nimissään länteen. Hannah Nydahl toimi yli 30 vuoden ajan korkeimpien karma-kagyü- lamojen tulkkina, muun muassa useita vuosia Karmapa-instituutissa KIBI:ssä Intiassa, New Delhissä, ja hän käänsi monia tiibetinbuddhalaista filosofiaa käsitteleviä tekstejä. Osan ajastaan hän matkusti yhdessä miehensä Lama Olen kanssa, ollen mukana perustamassa lukuisia Timanttipolku-buddhalaisia keskuksia ympäri maailmaa. Hannah Nydahl menehtyi vaikeaan sairauteen Kööpenhaminan Timanttipolku-keskuksessa 1. huhtikuuta 2007 klo 1.43 paikallista aikaa. == Aiheesta muualla== * Interview with Hannah Nydahl (Kagyu Life International, No.4, 1995) * 17th Gyalwa Karmapa Trinley Thaye Dorjen kirje Hannah Nydahlin kuoleman johdosta Luokka:Buddhalaiset opettajat Luokka:Tanskalaiset henkilöt Luokka:Vuonna 1946 syntyneet Luokka:Vuonna 2007 kuolleet
Tunturi Hopper

Tunturi Hopper oli Tunturipyörän valmistama pienipyöräinen mopo. Hopper oli suomalainen kilpailija japanilaisille Suzuki PV:lle ja Honda Monkeylle. Se oli Tunturin näkemys "täydellisestä pienipyöräisestä". Siitä ei kuitenkaan tullut suurta myyntimenestystä. Hopperin valmistus aloitettiin vuonna 1991 ja lopetettiin samalla kun Tunturi lopetti kaikkien mopojen valmistuksen vuonna 1997. == Tekniikka == Hopperissa on Morinin valmistama Franco Moto Morini FM/GS.A moottori, joka on sama kuin Tunturin Tunturi Tiger Air mallissa. *Moottorin merkki ja malli: Franco Moto Morini FM/GS.A *Huippunopeus: 50 km/h *Moottorin tyyppi: 2-tahti *Jäähdytys: ilma *Iskutilavuus: 49,8 cc *Sylinterin halkaisija: 39 mm *Iskun pituus: 41,7 mm *Puristussuhde: 9:1 *Suurin teho: 1,36 kW (1,83hv) /5000 rpm *Kaasutin: Dellorto SHA 14.9 *Pääsuutin: 43 *Polttoainesekoitus: 2 % *Polttoainesäiliön tilavuus: 5,5 litraa *Kytkin: märkä monilevy *Vaihteet: 4; 1-0-2-3-4 *Sytytysjärjestelmä: kärjetön CDI *Jännite: 12 V *Sytytysennakko: 1mm *Sytytystulppa: Bosch W4AC, NGK BR7HS *Sytytystulpan kärkiväli: 0,6–0,9 *Mitat: **pituus: 1440 mm **akseliväli: 1000 mm **maavara: 160 mm *Eturengas: **koko: 3,50 × 10 **paine: 2–2,5 bar *Takarengas: **koko: 3,50 × 10 **paine: 2–2,5 bar *Sytytystulpan kiristysmomentti: 15 Nm *Sylinterinkannen kiristysmomentti: 15 Nm == Lähteet == * Joetail:n moposivut – Tunturi Hopper * Moto.net == Aiheesta muualla == * MotoWiki Luokka:Tossumopot Hopper
Gísli Súrinpojan saaga

Gísli Súrinpojan saaga (Gísla saga Súrssonar) kuuluu islantilaisiin saagoihin, ja se kertoo Gísli-nimisen miehen ja tämän suvun vaiheista Islannissa. Saaga on filologisin menetelmin ajoitettu 1220–30-luvuilla kirjoitetuksi . Saagan keskeiset hahmot ovat mitä luultavimmin historiallisia henkilöitä, vaikkakin ne ovat saaneet vaikutteita ja värittyneet muusta perinteestä; Gísli itse kuoli vuonna 978 tai 979Ahola, Joonas (toim.): Gísli Súrinpojan saaga, s. 26.. Saagasta on olemassa kaksi eri versiota: niin sanottu lyhyt, M-versio, ja pitkä, S-versio. Lisäksi on säilynyt katkelmia kolmannesta, B-versiosta. Vanhin S-versio on säilynyt paperikäsikirjoituksissa 1700-luvulta, vanhin M-versio on peräisin 1400-luvultaAhola, Joonas (toim.): Gísli Súrinpojan saaga, s. 32.. Saagan kirjoittaja, kuten saagojen yleensäkin, on anonyymi. Gísli Súrinpojan saaga on ilmestynyt suomeksi 2003 Joonas Aholan kääntämänä ja toimittamana. == Juoni == Saagan keskeisimmät hahmot ovat Gísli, tämän vaimo Auðr (Authr), Gíslin veli Þorkell (Thorkell) ja lanko Þorgrímr (Thourgrimr) ja tämän serkku Eyjólfr (Eijoulfr). Tarinan alussa Gísli muuttaa perheineen Norjasta Islantiin. Kymmenen Islannissa vietetyn vuoden jälkeen Gísli tappaa lankonsa Þorgrímrin ja päätyy lainsuojattomaksi, henkipatoksi. Gísli onnistuu pakoilla Þorgrímrin murhan kostajia 13 vuoden ajan, kunnes jää kiinni. Gísli taistelee urhoollisesti häntä jäljittäneitä 12 miestä vastaan, kunnes haavoittuu ja syöksyy kalliolta alas kuolemaansa. == Lähteet == == Aiheesta muualla == * Kalevi Kuitunen: Lainsuojattomien tyly kohtalo. Helsingin Sanomat 4.5.2003. Luokka:Islantilaissaagat